Lav et referat af nedenstående tekst:

Tekst:
En beboer på Rypevej i Strandby kom mandag hjem til et hus, der var godt rodet igennem. Der havde været indbrud i villaen i tidsrummet fra klokken 16.45-20.35. Tyvene var kommet ind via et stuevindue, som formentlig var brudt op med et koben. Tyvene stjal en iPad2, to bærbare PC'er af mærket Dell samt en sort CCM-skoletaske og en PS4. Strandby har været ramt af flere indbrud de seneste uger. For fem dage siden begik tyve indbrud i en villa på Haldsvej i Strandby. Det skete mellem klokken 16.00-19.30. Her kom tyvene ind ved at bryde et vindue op, og herefter stjal de en større sum kontanter, hævekort, smykker bestående af guldkæde, guldfingerringe, Marguerite øreringe og flere guldarmbånd. Kontakt venligst Nordjyllands Politi på 114, hvis du ved noget eller tilbydes hælervarer.

Referat:
For anden gang på fem dage slog tyve til mod en villa i Strandby i de sene eftermiddagstimer eller tidlige aftentimer, hvor der ellers typisk er mange mennesker hjemme i husene.